แรงซื้อกลับกลุ่มพลังงานหนุน SET ปิดเช้าบวก 8.53 จุด มูลค่าซื้อขายบางเบา 2.4 หมื่นลบ.
แรงซื้อกลับกลุ่มพลังงานหนุน SET ปิดเช้าบวก 8.53 จุด มูลค่าซื้อขายบางเบา 2.4 หมื่นลบ. โดยดัชนีตลาดหุ้นไทยช่วงเช้าปิดที่ระดับ 1,631.32 จุด เพิ่มขึ้น 8.53 จุด หรือ 0.53% มูลค่าการซื้อขาย 2.4 หมื่นล้านบาท
24 ก.ย. 2562

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,631.32 จุด เพิ่มขึ้น 8.53 จุด หรือ 0.53% มูลค่าการซื้อขาย 2.4 หมื่นล้านบาท
10 หุ้นดันดัชนีเช้านี้

ด้าน น.ส.อาภาภรณ์ แสวงพรรค ผู้อำนวยการบริหารฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้หลังร่วงแรงวานนี้ โดยตลาดฯได้รับแรงหนุนจากหุ้นในกลุ่มสื่อสารที่เด้งขึ้นได้บ้างหลังปรับตัวลงไปมาก และยังได้แรงหนุนจากหุ้นในกลุ่มพลังงานที่กลับมาเป็นบวกเล็กน้อย หลังจากที่ Take profit ไปก่อนหน้านี้ วันนี้ก็กลับมายืนในแดนบวกได้ จากที่ราคาน้ำมัน และค่าการกลั่นยังทรงตัวในระดับที่ดีได้
อย่างไรก็ดี ยังต้องติดตามการประชุมคณะกรรมการนโยบายการเงิน (กนง.) ในวันพรุ่งนี้ และความไม่สงบในตะวันออกกลาง รวมถึงการเจรจาการค้าระหว่างสหรัฐฯ และจีน ด้านตลาดหุ้นในภูมิภาคเอเชียเช้านี้เคลื่อนไหวในแดนบวกเป็นส่วนใหญ่
สำหรับแนวโน้มการลงทุนในช่วงบ่ายนี้ น.ส.อาภาภรณ์ กล่าวว่า ตลาดฯควรจะยืนในแดนบวกให้ได้ โดยแนะให้ซื้อตามค่าบวกอย่างเดียว พร้อมให้กรอบการแกว่งไว้ที่ 1,610-1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย  1,740.11 ล้านบาท ปิดที่  80.25 บาท ลดลง  0.50 บาท
TRUE   มูลค่าการซื้อขาย  1,313.01 ล้านบาท ปิดที่   5.15 บาท ลดลง  0.10 บาท
GULF   มูลค่าการซื้อขาย  1,273.98 ล้านบาท ปิดที่ 154.50 บาท เพิ่มขึ้น 5.00 บาท
ADVANC มูลค่าการซื้อขาย  1,094.49 ล้านบาท ปิดที่ 218.00 บาท เพิ่มขึ้น 7.00 บาท
PTT    มูลค่าการซื้อขาย    927.28 ล้านบาท ปิดที่  46.00 บาท เพิ่มขึ้น 0.25 บาท